θεος τυχαν αγαθαν. αρχοντος σωσιπατρου του αιακιδα βουλευοντων ταν πρωταν εξαμηνον αντ[ι]γενεος του διοδωρου αγιωνος του κλευδαμου γραμματευοντος δε υβρια το[υ] ξενωνος επει αντιγενης και μνασιθεος οι διοδωρου επελθοντες επι ταν εκκλησιαν διελεγησαν υπερ αντιγενεος του καλλιστρατου κιεριεος διοτι εκτενης και ευνους υπαρχει ποτι το ιερον και ταν πολιν αμων και περι πλειστου ποιειμενος ταν ποτι τους θεους ευσεβειαν αυτοσαυτον ευχρηστον εμ παντι καιρωι παρασκευαζει και κοιναι ται πολει και καθ ιδιαν αει τοις εντυγχανοντοις των πολειταν εν α κα τις αυτον παρακαλη συνποτιγινομενος μετα πασας προθυμιας και λεγων και πρασσων δια παντος περι τε του ιερου και τας πολιος αμων αγαθαι τυχαι δεδοχθαι ται πολει των δελφων εν αγοραι τελειωι συμ ψαφοις ταις εννομοις επαινεσαι αντιγενην καλλιστρατου κιεριη επι ται προαιρεσει αι εχων διατελει ποτι τε το ιερον και ταν πολιν και υπαρχειν αυτωι και εκγονοις παρα τας πολιος προξενιαν προμαντειαν προδικιαν ασυλιαν ατελειαν παντων προεδριαν εμ πασι τοις αγωνοις οις α πολις τιθητι και τα αλλα [τ]ιμια παντα οσα και τοις αλλοις προξενοις και ευεργεταις τας πολιος υπαρχει αναγραψαι δε τους αρχοντας το ψαφισμα εν τε τωι ιερ[ωι] του απολλωνος εν τωι επιφανεστατωι τοπωι και γραψαι δε ποτι ταν πολιν των κ[ι]εριεων οπως ειδωντι τα δεδογμενα ται πολει.
Phokis — Delphi — 139 BC?
 139 BC?